**OPIS PREDMETU ZÁKAZKY**

**– minimálne požiadavky na rozsah poistného krytia**

**Havarijné poistenie vozidiel**

1. **Predmet poistenia**

Predmetom poistenia je havarijné poistenie súboru motorových a prípojných vozidiel:

* ktoré sú vo vlastníctve obstarávateľskej organizácie;
* ktorých je obstarávateľská organizácia oprávneným užívateľom, prípadne držiteľom na základe leasingových zmlúv alebo zmlúv o prenájme (zapožičaní), z ktorých mu vyplýva povinnosť tieto vozidlá poistiť.

Zoznam vozidiel tvorí samostatnú časť týchto súťažných podkladov. Obstarávateľská organizácia si vyhradzuje právo aktualizovať uvedený zoznam v závislosti od stavu vozidiel, v čase bezprostredne pred začiatkom účinnosti poistnej zmluvy.

1. **Rozsah poistenia**

Požadovaný minimálny rozsah poistenia:

1. poškodenie alebo zničenie vozidla v dôsledku havárie a stretu;
2. odcudzenie celého vozidla alebo jeho častí;
3. poškodenie alebo zničenie vozidla v dôsledku živelnej udalosti;
4. úmyselné poškodenie alebo zničenie vozidla – vandalizmus.
5. **Osobitné požiadavky a dojednania, ktoré musia byť súčasťou poistenia a jeho ceny**
6. uchádzač je povinný v ponuke predložiť kompletný sadzobník, prípadne individuálne sadzby pre všetky skupiny vozidiel a to pre prípad, že obstarávateľská organizácia zakúpi v priebehu poistenia vozidlá iných skupín, ako sú uvedené v zozname vozidiel, ktorý tvorí samostatnú časť týchto súťažných podkladov;
7. poistné sadzby pre výpočet poistného sú záväzné a nemenné počas celej doby trvania poistenia;
8. obstarávateľská organizácia si vyhradzuje právo aktualizácie súboru vozidiel pri nadobudnutí alebo vyradení vozidiel počas trvania poistenia a pri zmene určenia použitia vozidiel, ktoré sú už v súbore poistených motorových vozidiel. Tieto aktualizácie sa budú realizovať na základe písomného oznámenia (napr. aj elektronickou poštou), ktoré bude doručené uchádzačovi. Obstarávateľská organizácia predloží uchádzačovi na účely aktualizácie príslušné doklady. Aktualizácia súboru vozidiel sa nebude považovať za podstatnú zmenu zmluvy, ktorá by vyžadovala jej úpravu vo forme písomného dodatku k poistnej zmluve;
9. poistné bude hradené bezhotovostným platobným stykom v ročných splátkach. Uchádzač vykoná predpis poistného (avízo, vyúčtovanie), ktorý musí obsahovať zoznam poistených vozidiel s vyčíslením poistného pre dané poistné obdobie;
10. splatnosť poistného bude 30 dní odo dňa, kedy bude obstarávateľskej organizácii doručený predpis na úhradu. Táto lehota sa týka tak pravidelných ročných predpisov, ako aj predpisov na úhradu alikvótneho poistného, v prípade zaradenia ďalšieho vozidla do poistenia;
11. maximálna sadzba za jednu odpracovanú normohodinu (Nh) v servise:

* v prípade opravy, vykonanej autorizovaným opravcom, to budú sadzby, ktoré takýto opravca v danom regióne štandardne účtuje pre konkrétny druh prác, značku a typ vozidla;
* v prípade opravy, vykonanej neautorizovaným opravcom, to budú sadzby, ktoré takýto opravca v danom regióne štandardne účtuje pre konkrétny druh prác, značku a typ vozidla, maximálne však priemerná sadzba, ktorú pre konkrétnu značku a typ vozidla používajú autorizovaní opravcovia v regióne;
* v prípade opravy, vykonanej zmluvným opravcom uchádzača, to budú sadzby, ktoré má takýto opravca zmluvne dohodnuté s uchádzačom;
* v prípade opravy, vykonanej vo vlastných dielňach verejného obstarávateľa, to budú sadzby, v zmysle interného cenníka verejného obstarávateľa;

1. totálnou škodou sa rozumie:

* škoda, ktorej predpokladané (kalkulované) náklady na opravu sú vyššie, ako 95% všeobecnej hodnoty vozidla v čase vzniku škody;
* škoda, spôsobená odcudzením vozidla;

1. parciálnou škodou je každá škoda, okrem škôd, uvedených v ods. g)
2. súčasťou poistenia sú aj asistenčné služby, ktorých dojednanie je pre osobné a úžitkové vozidlá, s celkovou hmotnosťou do 3500 kg (vrátane), v rámci poistenia bezplatné;
3. súčasťou poistného plnenia sú aj náklady, súvisiace s transportom vozidla do 3,5 t k autorizovanému opravcovi, prípadne výrobcovi vozidla, za účelom vykonania opravy. Plnenie je podmienené súhlasom uchádzača s transportom vozidla, o ktorého udelenie musí obstarávateľská organizácia písomne požiadať;
4. v rámci havarijného poistenia je kryté aj poistenie čelných skiel s nulovou spoluúčasťou poistníka;
5. obstarávateľská organizácia môže požiadať o rozšírenie poistného krytia u vybraných vozidiel o poistenie polepov. Poistná suma vozidla sa navýši o cenu polepu, na základe doloženej faktúry. Poistenie kryje škody na polepoch pri poškodení alebo zničení auta spôsobené haváriou, živelnou udalosťou, vandalom. Poistenie sa dojednáva s nulovou spoluúčasťou.
6. v rámci havarijného poistenia je kryté aj úrazové poistenie s minimálnymi limitami   
   3 000 EUR pre prípad smrti/ 6 000 EUR pre prípad trvalých následkov v dôsledku úrazu, v rámci poistenia bezplatne.
7. uchádzač akceptuje aktuálny spôsob zabezpečenia motorových vozidiel, uvedených v zozname vozidiel, ktorý tvorí samostatnú časť týchto súťažných podkladov (alebo v jej aktualizovanej verzii), pre prípad krádeže. Pri vozidlách, ktoré vstúpia do poistenia po dátume účinnosti poistnej zmluvy, bude obstarávateľská organizácia akceptovať spôsob zabezpečenia, stanovený poistnou zmluvou;
8. uchádzač bude akceptovať poistné sumy vozidiel, uvedených v zozname vozidiel, ktorý tvorí samostatnú časť týchto súťažných podkladov (alebo v jej aktualizovanej verzii) a v prípade zistenia ochýliek od nových cien, nebude uplatňovať podpoistenie. Pre vozidlá, ktoré vstúpia do poistenia po dátume účinnosti poistnej zmluvy, bude poistnou sumou nová cena vozidla. Poistné sumy sú uvedené bez DPH;
9. uchádzač nebude vyžadovať vstupné obhliadky vozidiel, uvedených v zozname vozidiel, ktorý tvorí samostatnú časť týchto súťažných podkladov (alebo v jej aktualizovanej verzii);
10. obstarávateľská organizácia bude vlastnými prostriedkami a vlastnými zamestnancami zisťovať rozsah poškodenia poistených vozidiel a vyhotovovať o tom zápis a fotodokumentáciu (tzv. „samoobhliadka”). Táto možnosť platí pre škody na poistených vozidlách, s predpokladanou výškou opravy nepresahujúcou min. 3.300 EUR.
11. **Spoluúčasť (maximálne prípustné)**
12. 5% min. 66,39 EUR – pre osobné, malé nákladné a dodávkové vozidlá s najväčšou prípustnou celkovou hmotnosťou neprevyšujúcou 3 500 kg vrátane,
13. 5% min. 165,97 EUR – pre nákladné vozidlá s najväčšou prípustnou celkovou hmotnosťou prevyšujúcou 3 500 kg vrátane,
14. 5% min. 165,97 EUR – pre vozidlá určené pre odvoz pevného odpadu.
15. **Územná platnosť poistenia (minimálne požadovaný územný rozsah)**
16. SR a geografická Európa pre osobné, malé nákladné a dodávkové vozidlá s najväčšou prípustnou celkovou hmotnosťou neprevyšujúcou 3 500 kg vrátane;
17. SR a ČR pre nákladné vozidlá s najväčšou prípustnou celkovou hmotnosťou prevyšujúcou 3 500 kg vrátane;
18. SR a ČR pre vozidlá určené pre odvoz pevného odpadu.
19. **Doplňujúce informácie**

* trvanie poistenia: 24 mesiacov
* poistná doba: technický rok;
* po uzavretí poistenia bude poistený požadovať zverenie poistnej zmluvy do správy samostatného finančného agenta;